Referat af møde i menighedsrådet ved Jesu Hjerte Kirke 26. oktober 2021 kl. 18.

Tilstede: Sp. Tomislav Cvetko, p. Ariel Baraquiel Bejo, Ulf M. Becker, Birthe Mandrup Christensen, Rasmus Kaare Frederiksen (fm.), Carsten Günther, Ursula Ljungqvist, Maria G. Rasmussen (nfm.)

Fraværende: p. Tomaz Majcen, diak.Ole Lundsteen, Maria Sundgaard Ertner, Loredana Ruggiero

Formanden ledede mødet efter følgende

**Dagsorden:**

1. Indledning og bøn v. sognepræsten
2. Godkendelse / supplering af dagsorden
3. Kirkekaffemøde om den synodale vej
4. Almen orientering v/formanden
5. Almen orientering v/sognepræsten
6. Katekese
7. Missionsmarken; økonomi og administration
8. Kommende arrangementer; Besøgstjeneste, Nikolaus, Luciaoptog
9. Opstart for valg til menighedsrådet i 2022; Valgstyrelse og rådets størrelse.
10. Evt.

**Ad 1)** Sognepræsten indledte mødet med en meditation over Matth. 5,1-12 i anledning af den forestående Alle Helgens-fest

**Ad 2)** Godkendt med tilføjelse af nyt punkt 3) samt rettelse af pkt. 11) i referat af møde 14.9.21

**Ad 3)** Der holdes i forbindelse med kirkekaffe efter messen kl. 11 søndag 7.11.21 et møde om den synodale vej.

**Ad 4)** Formanden berettede, at det, da håndværkere har travlt pt., går langsomt med reparationer, f.eks. af stige i klokketårnet og orgelbalustraden. Hienh holder op som blomstermand. Petronella overtager i det store og hele. Der havde været indbrud for 2 uger siden. 1 røgelseskar samt 2 røgelsesskibe var blevet stjålet. Tyvene havde overnattet i kælderen. Sagen er nu sendt til forsikringen. Formanden sender pva. menighedsrådet et brev til bispekontoret om sikkerheden i bygningskomplekset. Caritas har hver onsdag bespisning af mellemøstlige kvinder i kælderen. Maria G. tilbød sin hjælp som inspektør for køkkenet.

**Ad 5)** Sognepræsten berettede, at der havde været en vellykket fest for St. Frans med ny katolsk organist. Søndag 7.11. fejres Alle Helgen. Onsdag 17.11. fejres biskoppens 70-års fødselsdag med festmesse i Domkirken kl. 17. Menighedsrådet forærer ham en flaske gin. Der kommer ikke særlig mange til søndagsmessen kl. 9.30, men indtil videre fortsætter man med den. Der vil igen være tilbedelse efter messen torsdag kl. 17. Jordemoderkonsultationen opfører sig eksemplarisk i menighedssalen og betaler kr. 1.000 pr. gang. De utrygge opfordres til at tage et møde med dem inden for de næste 14 dage. Udlejningen blev godkendt, medmindre der kommer nye oplysninger i den nærmeste fremtid.

**Ad 6)** Der er indskrevet 7-8 børn til 1. kommunionsundervisning og 17 til firmelsesundervisning. Undervisningen varetages af p. Michael Hornbech-Madsen og Ursula Ljungqvist.

**Ad 7)** John Toft redigerer sammen med Maria G. Rasmussen et blad, der bliver sendt til 20 mennesker pr. post og til 5 pr. mail. Maria G. Rasmussen har stået for det administrative siden 2013, efter at p. Ziegelaar flyttede til Nederlandene. Indtægter og udgifter bogføres på samme bogføringskonto, således at der løbende er indblik i status.

**Ad 8)** Luciaoptog finder sted 12.12. Man drøftede forskellige detaljer. St. Nikolaus fejres 5.12. og bliver kombineret med Menighedsplejens julebasar. Besøgstjenestens bestyrelse mødes ultimo november. KÆK holder ældremøde 2.11. kl. 14 og julefrokost 7.12. kl. 14.

**Ad 9)** Det blev besluttet, at det næste menighedsråd kommer til at bestå af 7 medlemmer. Det undersøges inden næste møde, hvem der evt. vil være med i valgstyrelsen.

**Ad 10)** Sp. fortalte at en familie fra Vejle, der fornylig er flyttet til menigheden, har tilbudt hjælp med hjemmesiden. Maria G. Rasmussen tilbød sin assistance med rengøring. Carsten Günther vil indkalde kirkeskatteudvalget med henblik på en kampagne.

Næste møde onsdag 24.11.2021 kl. 17.30

Formanden hævede mødet kl. 20:30